“Die Samas is net so oud soos ons demokrasie. Ons vier vanaand skeppende mense. Ons is ’n nasie wat deur verandering gaan en musiek gee ons deurlopend krag en resoneer met ons siele. Dit vat die klankbaan van ons lewens en die tye vas,” het hy gesê in sy verwelkomingstoespraak wat regstreeks op SABC1 uitgesaai is.
Die duo Mafikizolo het twee van sy drie benoemings gewen. Dit is vir die beste Afro-popalbum en die beste klankingenieur van ’n album vir sy album 20.
Met drie elk het die duo saam met Simphiwe Dana en die groep Mi Casa die meeste benoemings gehad. Mi Casa het nie in een van die kategorieë gewen nie, maar Dana is bekroon met die toekenning vir die beste album deur ’n Afrika-kunstenaar vir sy The Simphiwe Dana Symphony Experience.
Ramaphosa was later die aand weer op die verhoog saam met Nathi Mthethwa, die minister van kuns en kultuur, om drie pryse vir lewenslange bydrae asook ’n prys vir internasionale bydrae te oorhandig.
Spokes H, wat in 2013 oorlede is, is postuum vereer. Hy het in die 90’s vir treffers soos “Tamatisous” bekend geword.
Kapenaars (ek ook!) is so bederf met verskeie mooi plekke op hulle voorstoep dat hulle vergeet van die reuse-skat in hulle agterplaas: Kaappunt. ’n Ruk gelede het ek en my gesin die twee dae lange Kaap die Goeie Hoop-roete in dié deel van die Tafelberg- nasionale park gaan stap en sommer van voor af verlief geraak op die plek. Hier is uitsigte, wel, vir Afrika, oor Valsbaai én die Atlantiese Oseaan.
Jy kan van hier af ook die Flying Dutchman-kabelkarretjie (R65 p.p. retoer) tot bo by die vuurtoring op die punt neem. Leun in teen die wind en verbeel jou jy gewaar vir Vasco da Gama wat in sy karveel om die rotsagtige skiereiland gesukkel kom.